กรมการศาสนาติวเข้มหลักปฏิบัติงานสำคัญในพระราชพิธี
นายกิตติพันธ์ พานสุวรรณ อธิบดีกรมการศาสนา กล่าวบรรยายในพิธีจัดการฝึกอบรมเรื่อง การปฏิบัติพิธีในงานพระราชพิธี พระราชกุศล รัฐพิธี และศาสนพิธี ให้แก่เจ้าหน้าที่ส่วนราชการและบุคลากรจากองค์กรภาคเอกชน ว่า กรมการศาสนา (ศน.) ดำเนินการจัดอบรมในครั้งนี้ เพื่อให้เจ้าหน้าที่ บุคลากรของส่วนราชการ และองค์กรเครือข่ายทั้งภาครัฐและภาคเอกชน ได้รับความรู้ความเข้าใจในพิธีการทางศาสนาและระเบียบปฏิบัติ ได้มีโอกาสทบทวนขั้นตอน แนวทางในการปฏิบัติพิธีทางศาสนา พร้อมทั้งได้เรียนรู้ธรรมเนียมปฏิบัติของศาสนาต่างๆ เพื่อใช้เป็นหลักในการดำเนินงานรัฐพิธี พระราชพิธี และพิธีโดยทั่วไป เนื่องในโอกาสวันสำคัญต่างๆของชาติ ซึ่งเจ้าหน้าที่ทุกคนต้องปฏิบัติได้อย่างถูกต้องเรียบร้อยและมีความสง่างาม อีกทั้งสามารถให้คำแนะนำแก่ผู้อื่นได้ทุกภาคส่วนของประเทศมีการจัดกิจกรรมขึ้นทุกวันสำคัญทั้งของชาติ ศาสนา และพระมหากษัตริย์ หากแต่ละพื้นที่ไม่มีความเข้าใจ ไม่รู้ความหมายของมูลเหตุการจัดการก็จะทำงานประกอบพิธีต่างๆไม่ถูกขั้นตอน ส่งผลให้เกิดความเสียหายต่องานสำคัญของชาติโดยรวมได้ อธิบดี ศน. กล่าว.
อธิบดีกรมการศาสนา กล่าวบรรยายในพิธีจัดการฝึกอบรมเรื่อง การปฏิบัติพิธีในงานพระราชพิธี พระราชกุศล รัฐพิธี และศาสนพิธี ให้แก่เจ้าหน้าที่ส่วนราชการและบุคลากรจากองค์กรภาคเอกชน
กรมการศาสนา,ฝึกอบรม,พระราชพิธี,งานพระราชพิธี,องค์กรภาคเอกชน,ข่าววันนี้,ข่าวทั่วไป